[{"text_idx": "#000000", "text": "Bermeo Urdaibaik ohorezko txandan sartzea lortu du"}, {"text_idx": "#000001", "text": "Lehen bi banderak jokatu ostean, Bermeo-Urdaibai taldeko arraunlariak Eusko Label Ligako sailkapen nagusiko laugarren postuan kokatuta daude."}, {"text_idx": "#000003", "text": "Traineru bermeotarreko entrenatzaileak, Iker Zabalak, aurretiaz ohartarazi zuen: \u201cJendeak dio Bermeok ikaragarriko taldea dugula, eta, egia esan, ez da harritzekoa, arraunlariak banan-banan hartuz gero. Baina, horrez gain, denen arteko batuketa prozesua da arrauna, eta makina horrek behar bezala joateko denbora behar du\u201d. Horixe ikusi zen Eusko Label Ligako lehen asteburuan, batez ere, lehen banderan: Urdaibai prestaketa lanak egiten ari da, hasi berri den denboraldirako."}, {"text_idx": "#000005", "text": "Horrenbestez, Bermeo Urdaibai taldea sailkapen nagusiko laugarren postuan dago, 18 puntugaz, eta datorren asteburuan Galiziako A Corun\u0303ako Banderan ohorezko txandan aterako da, denboraldiko lehen helburua betez."}]